CELEX: E2012J0006
Language: et
Date: 2013-09-11 00:00:00
Title: Otsus, 11. september 2013 , kohtuasjas E-6/12 – EFTA järelevalveamet vs . Norra Kuningriik (EMP/EFTA riigi kohustuste rikkumine – Määrus (EMÜ) nr 1408/71 – Määrus (EMÜ) nr 574/72 – Võõrtöötajate sotsiaalkindlustus)

19.12.2013   
            
            
               ET
            
            
               Euroopa Liidu Teataja
            
            
               C 372/17
            
         OTSUS,
   11. september 2013,
   kohtuasjas E-6/12
   EFTA järelevalveamet vs. Norra Kuningriik
   (EMP/EFTA riigi kohustuste rikkumine – Määrus (EMÜ) nr 1408/71 – Määrus (EMÜ) nr 574/72 – Võõrtöötajate sotsiaalkindlustus)
   (2013/C 372/06)
   TAOTLUS esitada deklaratsioon kohtuasjas E-6/12 – EFTA järelevalveamet vs. Norra Kuningriik, mille kohaselt Norra Kuningriik rikub Euroopa Majanduspiirkonna lepingu VI lisa 1. punktis osutatud õigusakti (nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja kohandatud EMP lepinguga selle protokolli nr 1 alusel) artikli 1 punkti f alapunkti i teist lauset koostoimes artikliga 76, jätkates sellise haldustava kohaldamist, mille kohaselt ei hinnata, kas koos teise vanemaga mõnes muus riigis kui Norra elav laps on peamiselt sõltuv Norras elavast vanemast, kes elab teisest vanemast lahus. Kohus koosseisus esimees Carl Baudenbacher ning kohtunikud Per Christiansen ja Páll Hreinsson (ettekandev kohtunik), langetas 11. septembril 2013 otsuse, mille resolutiivosa on esitatud allpool.
   Kohus
   
               1)
            
            
               teatab, et Norra Kuningriik rikub Euroopa Majanduspiirkonna lepingu VI lisa 1. punktis osutatud õigusakti (nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja kohandatud EMP lepinguga selle protokolli nr 1 alusel) artikli 1 punkti f alapunkti i teist lauset, jätkates vastavalt lastehüvitiste seadusele sellise haldustava kohaldamist, mille kohaselt ei hinnata, kas koos teise vanemaga mõnes muus riigis kui Norra elav laps on peamiselt sõltuv Norras elavast vanemast, kes elab teisest vanemast lahus;
            
         
               2)
            
            
               jätab taotluse ülejäänud osas rahuldamata ning
            
         
               3)
            
            
               jätab poolte kohtukulud nende endi katta.